Marøya (Nærøysund)

Marøya er ei øy som ligger i Nærøysundet i Nærøysund kommune. Øya ligger på østsida av sundet, vis a vis Rørvik. Marøya har fastlandsforbindelse via Marøybrua (Fv 770), og forbindelse via Nærøysundbrua til Rørvik og Vikna (Fv 770).

Marøya betraktes i dag som en bydel til Rørvik, og er preget av vekst. Det har vært en betydelig boligutbygging her de siste årene.  

Flere bedrifter har etablert seg på Marøya de siste årene, og blant de største er Sinkaberg-Hansen (hovedkontor og lakseslakteri), Rørvik Marina (båtverksted) og Viplast (embalasjeproduksjon).  

På Marøya ligger også Nærøysund Rorbuer som tilbyr utleie av ferieleiligheter og overnatting. 

Marøya har 227 innbyggere pr. 1. januar 2020. 

Marøybrua går fra Marøya til Kumland i Sandnes på fastlandet. Ca. 3,5 km nord for Marøya, på fastlandssida i Nærøysundet, ligger tettstedet Ottersøya.  

Rett sør for Marøya ligger Nærøya. 

Stort sett alle nyetableringer på Marøys skjer på nordsida av øya, nord for Foldaveien (FV 770) som krysser øya mellom Marøybrua og Nærøysundbrua. Omtrent midt mellom bruene ligger Storvoldkrysset, og derfra går det vei sørover (ca. 2 km) til Storvollen. Storvollen ligger sørøst på øya ved Storvollsundet som skiller Marøya og Nærøya. Storvollen er er en av de gamle bosetningene på Marøya, og var det naturlige overfartsstedet til Nærøya. Her finnes det kaianlegg, og Sinkaberg-Hansen har etablert sin verkstedavdeling der.

Referanser 

Bosetninger i Nærøysund
Øyer i Nærøysund